wickkiey/tamil-wikipedia-chunked huggingface dataset:
# பன்னாட்டு இருபது20

## புள்ளிவிவரங்கள்

### சாதனைகள்

- மிகக் கூடுதலான அணிப்புள்ளிகள்: 260/6, இலங்கையால் கென்யாவிற்கு எதிராக, 14 செப்டம்பர் 2007
- மிகக்கூடுதலான வெற்றி (ஓட்டங்கள் வேறுபாட்டால்): 172 ஓட்டங்கள், இலங்கையால் கென்யாவிற்கு எதிராக, 14 செப்டம்பர் 2007
- மிகக்கூடுதலான வெற்றி (விக்கெட்கள் வேறுபாட்டால்): 10 விக்கெட்கள் (58 பந்துகள் மீதமிருக்க), ஆத்திரேலியாவால் இலங்கைக்கு எதிராக, 20 செப்டம்பர் 2007
- மிகச்சிறந்த பந்துவீச்சு: 6 ஓட்டங்களுக்கு 5 விக்கெட்கள் , பாக்கித்தானின் உமர் குல், நியூசிலாந்திற்கு எதிராக, 13 சூன் 2009
- ஓர் ஆட்டத்தில் மிகக்கூடுதலான தனி மட்டையாளர் ஓட்டங்கள்: 117, மேற்கிந்தியத் தீவுகளின் கிரிஸ் கெய்ல், தென்னாபிரிக்காவிற்கு எதிராக, 11 செப்டம்பர் 2007
- மிகக் கூடுதலான கூட்டாட்டம்: 170, தென்னாபிரிக்காவின் கிரீம் ஸ்மித் மற்றும் லூட்ஸ் போஸ்மன் முதல் விக்கெட்டிற்காக, இங்கிலாந்திற்கு எதிராக, 15 நவம்பர் 2009
- தனி மட்டையாளரால் மிக விரைவான அரைசதம்: 12 பந்துகள், இந்தியாவின் யுவராஜ் சிங்கால் இங்கிலாந்திற்கு எதிராக , 19 செப்டம்பர் 2007
- தனி மட்டையாளரால் மிக விரைவான சதம்: 50 பந்துகள், மேற்கிந்தியத் தீவுகளின் கிரிஸ் கெய்ல் தென்னாபிரிக்காவிற்கு எதிராக, 11 செப்டம்பர் 2007, மற்றும் நியூசிலாந்தின் பிரண்டன் மெக்கல்லம் ஆத்திரேலியாவிற்கு எதிராக, 28 பிப்ரவரி 2010
- ஓர் ஓவரில் மிகக் கூடுதலான ஓட்டங்கள்: 36, இந்தியாவின் யுவராஜ் சிங், இங்கிலாந்திற்கு எதிராக, 19 செப்டம்பர் 2007
- ஓர் அணியின் ஆட்டத்தில் அடிக்கப்பட்ட மிகக் கூடுதலான ஆறுகள்: 17, தென்னாபிரிக்காவால் இங்கிலாந்திற்கு எதிராக, 15 நவம்பர் 2009
- ஓர் தனி மட்டையாளரின் ஆட்டத்தில் கூடுதலான ஆறுகள்: 10, மேற்கிந்தியத் தீவுகளின் கிரிஸ் கெய்ல்,தென்னாபிரிக்காவிற்கு எதிராக, 11 செப்டம்பர் 2007
- முதல் ஒருசேர மூன்று விக்கெட்கள்: ஆத்திரேலியாவின் பிறெட் லீ, வங்காளதேசத்திற்கு எதிராக, 16 செப்டம்பர் 2007
- மிகப்பெரும் ஆறு: 123 மீட்டர்கள், இலங்கையின் திசாரா பெரேரா, ஆத்திரேலியாவிற்கு எதிராக, 31 அக்டோபர் 2010.
# துடுப்பாட்ட உலகக்கிண்ண இறுதிப் போட்டி 1983

**துடுப்பாட்ட உலகக்கிண்ண இறுதிப்போட்டி 1983** (*1983 Cricket World Cup Final*, கிரிக்கெட் உலகக்கோப்பை இறுதிப்போட்டி 1983) என்பது ஒருநாள் பன்னாட்டுத் துடுப்பாட்டப் போட்டிகளின் மூன்றாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 1983 சூன் 25 ஆம் நாள் இங்கிலாந்தில் லோர்ட்ஸ் துடுப்பாட்ட அரங்கில் நடைபெற்றது. கபில் தேவ் தலைமையிலான இந்தியத் துடுப்பாட்ட அணி இறுதிப் போட்டியில் மேற்கிந்தியத்தீவுகள் துடுப்பாட்ட அணிக்கு எதிராக ஆடி தனது முதலாவது உலககிண்ணதைப் பெற்றுக் கொண்டது.
# துடுப்பாட்ட உலகக்கிண்ண இறுதிப் போட்டி 1983

## நடைபெற்ற திகதி

**25 சூன் 1983** இறுதிப் போட்டியில். ஓர் அணிக்கு 60 ஓவர்கள் விளையாடக் கொடுக்கப்பட்டது.
# துடுப்பாட்ட உலகக்கிண்ண இறுதிப் போட்டி 1983

## இறுதிப் போட்டி நடைபெற்ற அரங்கம்

லோட்ஸ் அரங்கம், இங்கிலாந்து,
# துடுப்பாட்ட உலகக்கிண்ண இறுதிப் போட்டி 1983

## இறுதிப் போட்டி அணிகள்

### இந்திய அணி

- சுனில் காவஸ்கர்
- கே. சிரிகாந்
- எம். அமர்நாத்
- யாஸ்பல் சர்மா
- எஸ். எம். பட்டில்
- கபில் தேவ் (அணித்தலைவர்)
- கே.பி.ஜே. அசாத்
- ஆர். எம். எச். பினி
- எஸ். மதன்லால்
- எஸ். எம். எச். கிர்மானி (விக்கட் காப்பாளர்)
- பி.எஸ். சந்து
# துடுப்பாட்ட உலகக்கிண்ண இறுதிப் போட்டி 1983

## இறுதிப் போட்டி அணிகள்

### மேற்கிந்தியத் தீவுகள் அணி

- சி. ஜீ. கிறினெஜ்
- கிளவ் லொயிட் (அணித்தலைவர்)
- விவி ரிச்சர்ட்
- டி.எல். ஹெய்ன்ஸ்
- எச்.ஏ. ஹோம்ஸ்
- எஸ்.எப்.ஏ.எப். பக்னர்ஸ்
- பி.ஜே.எல். டூஜன் (விக்கட் காப்பாளர்)
- எம்.டி. மார்சல்
- ஏ.எம்.ஈ. ரொபர்ட்
- ஜே. கார்னர்
- எம். ஏ. ஹோல்டிங்
# துடுப்பாட்ட உலகக்கிண்ண இறுதிப் போட்டி 1983

## நாணயச்சுழற்சி

வெற்றி - மேற்கிந்தியத் தீவுகள், முதலில் களத்தடுப்புக்கு முடிவெடுத்தது.
# துடுப்பாட்ட உலகக்கிண்ண இறுதிப் போட்டி 1983

## நடுவர்கள்

- எச். டி. பர்த்,
- பி.ஜே. மேயர்
# துடுப்பாட்ட உலகக்கிண்ண இறுதிப் போட்டி 1983

## இறுதிப் போட்டி

### இந்திய அணியின் துடுப்பாட்டம்

- சுனில் கவாஸ்கார் (பிடி) டூஜன் (ப) ரொபர்ட் 2
- கே. சிரிகாந் (காலில்படல்) (ப) மார்சல் 38
- எம். அமரனாத் (ப) ஹோல்டிங் 26
- யாஸ்பல் சர்மா (பிடி) துணை வீரர் -அல் லொஜி (ப) ஹோம்ஸ் 11
- எஸ். எம். பட்டில் (பிடி) ஹோம்ஸ் (ப) கார்னர் 27
- கபில் தேவ் (பிடி) ஹோல்டிங் (ப) ஹோம்ஸ் 15
- கே.பி.ஜே. அசாத் (பிடி) கார்னர் (ப) ரொபர்ட் 0
- ஆர். எம். எச். பினி (பிடி) கார்னர் (ப) ரொபர்ட் 2
- எஸ். மதன்லால் (ப) மார்சல் 17
- எஸ். எம். எச். கிர்மானி (ப) ஹோல்டிங் 14
- பி.எஸ். சந்து ஆட்டமிழக்காமல் உதிரிகள் 11  
உதிரிகள் - 20  
**மொத்தம்** 10 விக்கட் இழப்பிற்கு (54.4 ஓவர்கள்) - 183  
**ஆட்டமிழந்த ஒழுங்கு:** 1-2 (கவாஸ்கார்), 2-59 (சிரிகாந்), 3-90 (அமரனாத்), 4-92 (சர்மா), 5-110 (கபில் தேவ்), 6-111 (அசாத்), 7-130 (பினி), 8-153 (பட்டில்), 9-161 (மதன்லால்), 10-183 (கிர்மானி)  
**மேற்கிந்தியத் தீவுகள் அணியின் பந்து வீச்சு**
- ஏ.எம்.ஈ. ரொபர்ட் 10 - 3 - 32 - 3
- ஜே. கார்னர் 12 - 4 - 24 - 1
- எம்.டி. மார்சல் 11 - 1 - 24 - 2
- எம். ஏ. ஹோல்டிங் 9.4 - 2 - 26 - 2
- எச்.ஏ. ஹோம்ஸ் 11 - 1 - 49 - 2
- விவி ரிச்சர்ட் 1 - 0 - 8 - 0
# துடுப்பாட்ட உலகக்கிண்ண இறுதிப் போட்டி 1983

## இறுதிப் போட்டி

### மேற்கிந்தியத் தீவுகள் அணியின் துடுப்பாட்டம்

- சி. ஜீ. கிறினெஜ் (ப) சந்து 1
- டி.எல். ஹெய்ன்ஸ் (பிடி) பினி (ப) மதன்லால் 13
- விவி ரிச்சர்ட் (பிடி) கபில் தேவ் (ப) மதன்லால் 33
- கிளவ் லொயிட் (பிடி) கபில் தேவ் (ப) பினி 8
- எச்.ஏ. ஹோம்ஸ் (பிடி) கவாஸ்கார் (ப) மதன்லால் 5
- எஸ்.எப்.ஏ.எப். பக்னர்ஸ் (பிடி) கிர்மானி (ப) சந்து 8
- பி.ஜே.எல். டூஜன் (ப) அமரனாத் 25
- எம்.டி. மார்சல் (பிடி) கவாஸ்கார் (ப) அமரனாத் 18
- ஏ.எம்.ஈ. ரொபர்ட் (காலில்படல்) (ப) கபில் தேவ் 4
- ஜே. கார்னர் - ஆட்டமிழக்காமல் 5
- எம். ஏ. ஹோல்டிங் (காலில்படல்) (ப) அமரனாத் 6  
உதிரிகள் - 14  
**மொத்தம்** 10 விக்கட் இழப்பிற்கு (52 ஓவர்கள்) - 140  
**ஆட்டமிழந்த ஒழுங்கு:** 1-5 (கிறினெஜ்), 2-50 (ஹெய்ன்ஸ்), 3-57 (ரிச்சர்ட்), 4-66 (ஹோம்ஸ்), 5-66 (லொயிட்), 6-76 (பக்னர்ஸ்), 7-119 (டூஜன் ), 8-124 (மார்சல்), 9-126 (ரொபர்ட்), 10-140 (ஹோல்டிங்)  
**இந்திய அணியின் பந்து வீச்சு **
- கபில் தேவ் 11 - 4 - 21 - 1
- பி.எஸ். சந்து 9 - 1 - 32 - 2
- எஸ். மதன்லால் 12 - 2 - 31 - 3
- ஆர். எம். எச். பினி 10 - 1 - 23 - 1
- எம். அமரனாத் 7 - 0 - 12 - 3
- கே.பி.ஜே. அசாத் 3 - 0 - 7 - 0
# துடுப்பாட்ட உலகக்கிண்ண இறுதிப் போட்டி 1983

## முடிவு

லோட்ஸ் அரங்கில் நடந்த இறுதிப் போட்டியில் இந்திய அணி மேற்கிந்தியத் தீவுகள் அணியை 43 ஓட்டங்களால் வெற்றியீட்டி மூன்றாவது உலகக் கிண்ணத்தைக் கைப்பற்றியது.  
**சிறப்பாட்டக்காரர்** இப்போட்டியில் இந்திய அணியின் மெயின் அமரனாத் சிறப்பாட்டக்காரராகத் தெரிவானார்.
# துடுப்பாட்ட உலகக்கிண்ண இறுதிப் போட்டி 1983

## ஆதாரம்

- தினமின (சிங்களம்) 1983 சூன் 27
# விக்கிப்பீடியா:உங்களுக்குத் தெரியுமா/ஜனவரி 18, 2011

- **நூர் இனாயத் கான்** (படம்) என்ற இந்திய முஸ்லிம் இனத்துப் பெண் பிரித்தானியாவின் சிறப்பு உளவுப் பிரிவில் பணியாற்றியவர். 1944 இல் செருமனி டேச்சு நாட்சி வதை முகாமில் சுட்டுக் கொல்லப்பட்டார்.
- சென்னையில் உள்ள **தி.நகர்** பிட்டி தியாகராயர் நினைவாகவும் **பாண்டி பசார்** டபிள்யூ. பி. ஏ. சௌந்திரபாண்டியன் நாடார் நினைவாகவும் பெயரிடபட்டவை.
- தமிழில் எழுதப்பட்ட முதல் சிறுகதை வ. வே. சு. ஐயரின் **குளத்தங்கரை அரசமரம்**.
- தமிழ்நாட்டின் முதல் பெண் அமைச்சர் **ருக்மிணி லட்சுமிபதி**.
- முடக்கு வாதத்தால், தன் விரல்களை நேராக நீட்டவியலாத பன்னாட்டு துடுப்பாட்ட நடுவர் **பில்லி பௌடன்** மட்டையாளர்களை ஆட்டத்திலிருந்து வெளியேற்ற தன் ஆள்காட்டி விரலைக் குறுக்கி சைகை செய்கிறார்.
# நோய்த்தொற்று

**நோய்த்தொற்று** (Infection) என்பது ஒட்டுண்ணி இனங்கள் ஓம்புயிர் ஒன்றைத் தாக்குவதைக் குறிக்கும். ஓம்புயிரிலுள்ள மூல வளங்களைப் பயன்படுத்தி, இந்த ஒட்டுண்ணி இனமானது தன்னைத்தான் இனம்பெருக்கிக் கொள்வதுடன், ஓம்புயிரில் பொதுவாக நோயை நச்சுக்களை ஏற்படுத்தும். இவ்வகை நோய்கள் தொற்றுநோய்கள் எனப்படும்.  
நோய்த்தொற்றானது பொதுவாக தீநுண்மம், பாக்டீரியா, போன்ற நுண்ணுயிர்களால் ஏற்படும். சில பெரிய ஒட்டுண்ணிகள், பெரிய பூஞ்சை போன்றவற்றாலும் நோய்த்தொற்று ஏற்படுத்தப்படும். நோய்க்காரணிகள் பிற உடலில் இனப்பெருக்கம் செய்வதும், நச்சுப் பொருட்களை செலுத்துவதும், பிறபொருளெதிரியாக்கி - பிறபொருளெதிரி தாக்கத்தை ஏற்படுத்துவதாலும் நோய்கள் ஏற்படும்.  
நோய்த்தொற்றுக்கு எதிராக ஓம்புயிரின் உடலில் நோய் எதிர்ப்பாற்றல் முறைமை தொழிற்படுவதுண்டு. முலையூட்டிகளில் இந்த நோய்த்தொற்றுக்கு எதிர்வினையாக அழற்சியும் ஏற்படுவதுண்டு. இவற்றுடன் இவ்வகை நோய்த் தொற்றுக்களிலிருந்து தப்பிக்க மருந்துகளும் பயன்படுத்தப்படுகின்றன.
# இயன் கூல்ட்

**இயன் ஜேம்ஸ் கூல்ட்** (Ian James Gould, பிறப்பு: 19 ஆகத்து 1957, டப்லோ, பக்கிங்க்ஹாம்ஷயர், இங்கிலாந்து) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் இங்கிலாந்து துடுப்பாட்ட நடுவரும் இங்கிலாந்தின் முன்னாள் துடுப்பாட்டக்காரரும் ஆவார். இவர் இங்கிலாந்தின் பேர்ன்ஹாம் உதைபந்தாட்டக் கழகத்தின் தலைவராகவும் உள்ளார். இவர் எந்தவொரு தேர்வுத் துடுப்பாட்டப் போட்டிகளிலும் கலந்து கொள்ளவில்லை. இருப்பினும் 18 ஒருநாள் பன்னாட்டுத் துடுப்பாட்டப் போட்டிகளிலும் 298 முதல்தர துடுப்பாட்டப் போட்டிகளிலும், 315 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# கோப்ரா நடவடிக்கை

**கோப்ரா நடவடிக்கை** (*Operation Cobra*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் ஒரு பகுதியாகும். இதில் அமெரிக்க தரைப்படை நார்மாண்டி கடற்பகுதியிலிருந்து ஜெர்மானியப் பாதுகாவல் படைவளையத்தை உடைத்துக் கொண்டு பிரான்சின் உட்பகுதிக்கு முன்னேறத் தொடங்கியது.  
பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. கடற்கரைப் பகுதிகள் கைப்பற்றப்பட்ட பின்னர் நேச நாட்டுப் படைகள் நார்மாண்டியின் உட்புறத்தை நோக்கி முன்னேறத் திட்டமிட்டன. நேச நாட்டுக் கட்டுப்பாட்டில் இருந்த நார்மாண்டிப் பகுதி பிரிட்டனியக்/கனடியப் பகுதி மற்றும் அமெரிக்கப் பகுதி என இரு பிரிவுகளாகப் பிரிக்கப்பட்டிருந்தது. கான் நகரைச் சுற்றியிருந்த பிரிட்டானியக்/கனடியப் பகுதியில் இரு மாதங்களாக கடும் சண்டை நடந்து கொண்டிருந்தது. அங்கு நிறுத்தப்பட்டிருந்த ஜெர்மானியப் படைகளின் பலமும் அதிகமாக இருந்தது. இதற்கு மாறாக சென் லோ நகரைச் சுற்றி இருந்த அமெரிக்கக் கட்டுப்பாட்டுப் பகுதியில் ஜெர்மானியப் படைபலம் குறைவாகவே இருந்தது. இதனால் நார்மாண்டியிலிருந்து உடைத்து வெளியேற்ற (breakout) தாக்குதலை அங்கு நிகழ்த்த நேச நாட்டுத் தளபதிகள் முடிவு செய்தனர்.  
மோசமான வானிலையால் பலமுறை ஒத்தி வைக்கப்பட்ட கோப்ரா நடவடிக்கை ஜூலை 25ம் தேதி கடும் வான்வழி குண்டுவீச்சுடன் தொடங்கியது. ஜெர்மானியர்களின் கவனத்தைத் திசை திருப்ப இதே சமயம் கான் நகரருகே குட்வுட் நடவடிக்கையும் மேற்கொள்ளப்பட்டது. லெப்டினன்ட் ஜெனரல் ஒமார் பிராட்லி தலைமையில் அமெரிக்க 1வது ஆர்மி பிரான்சின் உட்பகுதியை நோக்கி முன்னேறத் தொடங்கியது. ஆரம்பத்தில் முன்னேற்றம் மெதுவாக நிகழ்ந்தாலும் விரைவில் ஜெர்மானியப் படைப்பிரிவுகள் அனைத்தும் முறியடிக்கபட்டன. நார்மாண்டியைச் சுற்றியிருந்த ஜெர்மானியப் படைவளையம் சிதறியது. படை ஒழுங்கு சீர்குலைந்த ஜெர்மானியப் படைப்பிரிவுகள் செய்னை நோக்கிப் பின்வாங்கத் தொடங்கின. ஜூலை 31ம் தேதி 1வது ஆர்மி நார்மாண்டியிலிருந்து வெளியேறி பிரான்சின் உட்பகுதிக்குள் புகுந்து விட்டது.  
நிலையைச் சீர்செய்ய ஜெர்மானிய மேற்குமுனைத் தளபதி குந்தர் வோன் குளூக் புதியப் படைப்பிரிவுகளை நார்மாண்டிப் போர்முனைக்கு அனுப்பினார். ஆனால் இரண்டு மாதங்கள் நடந்திருந்த தொடர் சண்டையில் ஜெர்மானியப் படைபலம் வெகுவாகக் குறைந்ததிருந்தது. மேலும் இதுவரை நடந்த சண்டை நகராத காலாட்படை மோதல்கள். கோப்ரா நடவடிக்கையின் வெற்றியால் பிரான்சில் போர், நகரும் போராக மாறியது (war of maneuver). ஆயுத பலத்திலும், எந்திரமயமாக்கலிலும் ஜெர்மனியை விட மிகவும் முன்னணியில் இருந்த நேச நாட்டுப் படைகளுக்கு இப்புதிய போர்முறை சாதகமாக அமைந்தது.
# ருக்மிணி லட்சுமிபதி

**ருக்மிணி லட்சுமிபதி** (*Rukmini Lakshmipathi*, 6 திசம்பர் 1892 – 6 ஆகத்து 1951) ஓர் இந்திய சுதந்திர போராட்ட வீராங்கனையும், இந்திய தேசிய காங்கிரசு அரசியல்வாதியும், வீணை இசைக்கலைஞரும் ஆவார். இவர் சென்னை மாகாண சட்டமன்றத்தின் மக்களால் தேர்ந்தெடுக்கப்பட்ட முதல் பெண் உறுப்பினர் மற்றும் சென்னை மாகாணத்தின் முதல் பெண் அமைச்சருமாவார். சட்டப் பேரவை துணைத் தலைவராகவும் பணியாற்றினார்.
# ருக்மிணி லட்சுமிபதி

## வாழ்க்கைக் குறிப்பு

### தொடக்க வாழ்க்கை, கல்வி, திருமணம்

ருக்மிணி சென்னையில் ஒரு விவசாயக் குடும்பத்தில் பிறந்தவர். இவரது தாத்தா ராஜா டி. ராம்ராவ் ஒரு நிலக்கிழார். சென்னை பெண்கள் கிருத்துவக் கல்லூரியில் இவர் பி.ஏ பட்டம் பெற்றார். இவரது கணவர் டாக்டர். அசண்ட லட்சுமிபதி.
# ருக்மிணி லட்சுமிபதி

## வாழ்க்கைக் குறிப்பு

### சமூக-அரசியல் பணிகள்

ருக்மிணி 1923ல் காங்கிரசில் சேர்ந்தார். 1926ல் பாரிசில் நடந்த சர்வதேச பெண்கள் வாக்குரிமை கூட்டணி பேராயத்தில் இந்தியப் பிரதிநிதியாகக் கலந்து கொண்டார். 1930ல் வேதாரண்யத்தில் நடந்த உப்பு சத்தியாக்கிரகத்தில் கலந்து கொண்டதற்காக ஓராண்டு சிறையிலடைக்கப்பட்டார். உப்பு சத்தியாகிரக இயக்கத்தில் சிறை சென்ற முதல் பெண் இவர் தான். 1934ல் சென்னை மாகாண சட்டமன்ற இடைத்தேர்தலில் போட்டியிட்டு வெற்றிபெற்றார் . சென்னை மாகாண சட்டமன்றத் தேர்தல், 1937லும் வெற்றி பெற்று ஜூலை 15, 1937ல் சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். மே 1, 1946 முதல் மார்ச் 23, 1947 வரை சென்னை மாகாணத்தில் (முதலமைச்சர் த. பிரகாசத்தின் அமைச்சரவையில்) பொதுச்சுகாதாரத் துறை அமைச்சராகப் பதவி வகித்தார். சென்னை மாகாணத்தில் அமைச்சர் பதவி வகித்த பெண் இவர் மட்டும் தான்..  
ருக்மிணி லட்சுமிபதி வீணை தனம்மாளிடம் வீணை இசையைக் கற்றவர். அனைத்திந்திய வானொலியில் பல வீணைக் கச்சேரிகளை நிகழ்த்தியுள்ளார்.
# ருக்மிணி லட்சுமிபதி

## வாழ்க்கைக் குறிப்பு

### இறப்பு

ருக்மிணி, 6 ஆகத்து 1951 அன்று தன் 59-ஆம் அகவையில் காலமானார்
# ருக்மிணி லட்சுமிபதி

## புகழ்

ருக்மிணி லட்சுமிபதியைக் கௌரவிக்கும் விதமாக சென்னை, எழும்பூரில் உள்ள ஒரு சாலைக்கு ருக்மிணி லட்சுமிபதி சாலை என்று பெயர் சூட்டப்பட்டுள்ளது.  
1997ல் ருக்மிணி நினைவாக ஒரு அஞ்சல் தலை வெளியிடப்பட்டது.
# ஐயங்கார்

**ஐயங்கார்** (அல்லது **அய்யங்கார்**) என்றழைக்கப்படுவோர் இராமானுஜரின் விசிஷ்டாத்வைதத் தத்துவத்தைக் கடைப்பிடிக்கும் பிராமணர்கள் ஆவர். இவர்கள் பெரும்பாலும் தமிழகம், கர்நாடகம் மற்றும் ஆந்திரத்திலும் காணப்படுகின்றனர்.
# ஐயங்கார்

## சொற்பிறப்பு

*ஐயங்காரின்* சொற்பிறப்பியல் தொடர்பாகவும் பல கருத்துக்கள் உள்ளன. இதில் அய்யா - கரு என்ற வார்த்தையிலிருந்து உருவானது. இது ஐய்யங்காருவாகவும், பின்னர் ஐய்யங்காராகவும் மாறியது. "அய்யா" என்ற சொல் ஆரிய என்ற சமசுகிருத வார்த்தையின் பிராகிருதம் பதிப்பாகும். இது சமசுகிருதத்தில் உன்னதமானது என்று பொருளாகும்.  
மாற்று மொழிபெயர்ப்பான *ஐய்யங்கார்* என்ற வார்த்தையை முதன்முதலில் திருப்பதியைச் சேர்ந்த காந்தாதை இராமானுஜ அய்யங்கார் என்பவர் பொ.ஊ. 1450-இல் பயன்படுத்தினார் என்று இராபர்ட் லெஸ்டர் கூறுகிறார்.
# ஐயங்கார்

## பிரிவுகள்

இவர்களில் முக்கியமாக இரண்டு பிரிவுகள் உள்ளன.  
- வடகலை
- தென்கலை
# ராஜன் ஆனந்தன்

**ராஜன் ஆனந்தன்** (*Rajan Anandan*) கூகுள் நிறுவனத்தின் இந்தியாவுக்கான விற்பனை மற்றும் இயக்கங்களுக்கான உப தலைவராகப் பணியாற்றுகிறார். இவர் இந்தப் பணியை பெப்ரவரி 2011 முதல் பொறுப்பேற்றார். ராஜன் ஆனந்தன் முன்னர் 2006 முதல் 2008 வரையில் டெல் (இந்தியா) நிறுவனத்திலும், பின்னர் ஆகத்து 2008 முதல் மைக்ரோசாப்ட் நிறுவனத்தின் இந்தியக் கிளையின் முகாமைத்துவப் பணிப்பாளராகவும் ஆகத்து 2008 முதல் பணியாற்றியவர். டெல், மைக்குரோசாஃப்ட் நிறுவனக்களின் பணியாற்றும் முன்னர் இவர் ஐக்கிய அமெரிக்காவில் சிக்காகோவில் உள்ள மாக்கின்சி கம்பனியில் பணியாற்றினார்.  
ராஜன் ஆனந்தனின் தந்தை வி. எஸ். குமார் ஆனந்தன் இலங்கையின் யாழ்ப்பாண மாவட்டத்தில் வல்வெட்டித்துறையைச் சேர்ந்தவர். குமார் ஆனந்தன் பாக்கு நீரிணையை நீந்திக் கடந்து சாதனை புரிந்தவர் என்பதுடன் பல கின்னஸ் சாதனைகளைப் புரிந்தவர்.  
ராஜன் ஆனந்தன் மாசாச்சூசெட்சு தொழில்நுட்பக் கல்வி நிலையத்தில் இளமாணிப் பட்டமும் பின்னர் கலிபோர்னியா, ஸ்டான்ஃபோர்ட் பல்கலைக்கழகத்தில் முதுமாணிப் பட்டமும் பெற்றார். சிக்காகோவில் உள்ள மக்கின்சி கம்பனியில் 1992 முதல் 2003 வரை பணியாற்றினார். பின்னர் அமெரிக்காவின் டெல் கம்பனியில் இணைந்து அதன் உதவித் தலைவராகவும், பின்னர் டெல் நிறுவனத்தின் இந்தியக் கிளையில் உதவித் தலைவர், மற்றும் பொது முகாமையாளர் பதவிகளையும் வகித்தார். செப்டம்பர் 2008 இல் இவர் இந்திய மைக்ரோசாப்ட் நிறுவனத்தில் இணைந்து அதன் விற்பனை மற்றும் விளம்பரப்படுத்தல் பகுதியின் தலைவரானார்.
# சுபிரிங் நடவடிக்கை

** சுபிரிங் நடவடிக்கை** (ஸ்பிரிங் நடவடிக்கை, *Operation Spring*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். கோப்ரா நடவடிக்கைக்குத் துணையாக இந்த நடவடிக்கை மேற்கொள்ளப்பட்டது.  
நாசி ஜெர்மனியின் கட்டுப்பாட்டிலிருந்த பிரான்சு மீதான நேச நாட்டு கடல்வழிப் படையெடுப்பு நார்மாண்டிப் பகுதியில் சூன் 6, 1944 நிகழ்ந்தது. சுமார் இரு மாதங்கள் சண்டைக்குப் பின் பிரான்சின் உட்பகுதிக்கு முன்னேற அமெரிக்கப் படைகள் கோப்ரா நடவடிக்கையை ஜூலை 25, 1944ல் தொடங்கின. இதிலிருந்து ஜெர்மானியர்களின் கவனத்தைத் திசை திருப்பும் வண்ணம் பிரிட்டானிய/கனடியப் படைகள் குட்வுட் நடவடிக்கை மற்றும் சுபிரிங் நடவடிக்கையை மேற்கொண்டன. சுபிரிங் நடவடிக்கையில், ஜூலை 25ம் தேதி கனடியப் படைகள் கான் நகரருகே இருந்த வெர்ரியர் முகடைத் தாக்கிக் கைப்பற்ற முயன்றன. ஆனால் ஜெர்மானியர்களின் கடுமையான எதிர்த்தாக்குதல் இம்முயற்சியை முறியடித்துவிட்டது. ஆனால் ஜெர்மானியர்களின் கவனம் கான் நகரைச் சுற்றிய பகுதிகளில் இருந்ததால், அமெரிக்கப் படைகள் தங்கள் கட்டுப்பாடிலிருந்த பகுதியிலிருந்து எளிதில் ஜெர்மானியப் படை வளையத்தை உடைத்து முன்னேறி விட்டனர்.
# தியத்தலாவை

**தியத்தலாவை** (*Diyatalawa*) இலங்கையின் ஊவா மாகாணத்தில், பதுளை மாவட்டத்தில் அமைந்துள்ள ஊர். இங்கு பல்லின மக்களும் வாழ்ந்து வருகிறார்கள். சிறிய நகரம் என்றாலும் வைத்தியசாலை, காவல்துறை, அஞ்சல் அலுவலகம், வங்கிகள், தரைப்படை முகாம் ஆகியனவற்றை உட்கொண்டுள்ளது. ஆண்டுதோறும் நிகழ்த்தப்படும் "Fox Hill" போட்டிகள் இங்கு தான் நடைபெறுகிறது. இலங்கை தொடருந்து வலையமைப்பின் கொழும்பு - பதுளை பாதையில் அப்புத்தளை - பண்டாரவளை ஆகிய நகரங்களுக்கு இடைப்பட்டது. பொடிமெனிக்கே, உடரட்டமெனிக்கே என்ற பெயருடைய தொடருந்துகள் இந்நகரைக் கடந்து செல்கின்றன.
# 1951–52 இந்தியப் பொதுத் தேர்தல்

இந்தியக் குடியரசின் முதல் **நாடாளுமன்றத் தேர்தல் 1951-1952** ஆம் ஆண்டுகளில் நடைபெற்றது. 21 வயதுக்கு மேற்பட்டோர் அனைவருக்கும் வாக்குரிமை முறை அமலுக்கு வந்தபின் நடைபெற்ற முதல் தேர்தல் இதுவே. இத்தேர்தல் 1951 ஆம் ஆண்டு அக்டோபர் திங்கள் 25ஆம் நாள் தொடங்கி 1952 ஆம் ஆண்டு பிப்ரவரி 21ஆம் நாள் வரை 68 கட்டங்களாக நடைபெற்றது. இந்திய தேர்தல் வரலாற்றில் நீண்ட காலம் நடந்த இந்தத் தேர்தலில் வாக்களித்தவர்களின் மொத்த எண்ணிக்கை சுமார் 10 கோடி. இத்தேர்தல் சில ஆவணங்களில் "இந்திய நாடாளுமன்றத் தேர்தல், 1952" என்றும் குறிப்பிடப்படுகிறது. இத்தேர்தலின்பொழுது சுகுமார் சென் என்பவர் தேர்தல் ஆணையராக இருந்தார். இத்தேர்தலுக்காக உருவாக்கப்பட்ட வாக்காளர் பட்டியல் உருவாக்கப்பட்டது. வடஇந்தியாவைச் சேர்ந்த வாக்காளர் பட்டியலில் பெண்கள் பெயரே இல்லை. மாறாக, இன்னார் மகள், இன்னார் மனைவி என்றே சுமார் 28 இலட்சம் பெண்கள் குறிக்கப்பட்டிருந்தனர். அதனைக் கண்ணுற்ற சுகுமார்சென் அப்பட்டியலை நீக்கிவிட்டு பெண்களின் உண்மையான பெயர்களைக்கொண்ட வாக்காளர் பட்டியலை உருவாக்கினார். இத்தேர்தலில் வேட்பாளர்களுக்குச் சின்னங்கள் வழங்கப்படவில்லை. ஒவ்வொரு வேட்பாளருக்கும் தனித்தனி வாக்குப்பெட்டிகள் பயன்படுத்தப்பட்டன. தேர்தலில் வெற்றிபெற்ற உறுப்பினர்களைக்கொண்டு முதலாவது மக்களவை கட்டமைக்கப்பட்டது. இந்திய தேசிய காங்கிரசு கட்சி 364 தொகுதிகளில் வென்று முதலிடத்தில் வந்தது. ஜவகர்லால் நேரு இந்தியக் குடியரசின் மக்களால் தேர்ந்தெடுக்கப்பட்ட முதல் பிரதமரானார். (நேரு இந்தியா குடியரசாவதற்கு முன்பே இந்தியாவின் பிரதமாராகியிருந்தார்)
# 1951–52 இந்தியப் பொதுத் தேர்தல்

## பின்புலம்

இத்தேர்தலில் 401 தொகுதிகளில் இருந்து 489 உறுப்பினர்கள் தேர்ந்தெடுக்கப்பட்டனர். இவற்றுள் 314 ஒற்றை உறுப்பினர் தொகுதிகள். 86 தொகுதிகளிலிருந்து தலா இரண்டு உறுப்பினர்களும் ஒரு தொகுதியிலிருந்து மூன்று உறுப்பினர்களும் தேர்ந்தெடுக்கப்பட்டனர். இவர்கள் தவிர 2 ஆங்கிலோ இந்தியர்களும் மக்களவைக்கு நேரடியாக நியமனம் செய்யபட்டனர். இக்காலகட்டத்தில் இந்திய விடுதலைப் போராட்டத்திற்குத் தலைமைதாங்கிய இந்திய தேசியக் காங்கிரசு முன்னணிக்கட்சியாக விளங்கியது. 1946இல் அமைந்த நேருவின் முதல் இந்திய அமைச்சரவையில் இடம்பெற்றிருந்த இரு அமைச்சர்கள் இத்தேர்தலின் போட்டியிட தனிக்கட்சி தொடங்கியிருந்தனர். சியாமா பிரசாத் முகர்ஜி ஜனசங்கத்தையும் டாக்டர் அம்பேத்கர் பட்டியல் சாதியினரின் கூட்டமைப்பு (பின்னாளில் இந்தியக் குடியரசுக் கட்சி) ஆகிய கட்சிகளையும் தொடங்கி தனித்துப் போட்டியிட்டனர்.  
காங்கிரசுக்கு முக்கிய எதிர்கட்சியாக இந்திய கம்யூனிஸ்ட் கட்சி (சிபிஐ) இருந்தது. 1947-51 காலகட்டத்தில் ஆயுதப்புரட்சியின் மூலம் புரட்சியை கொண்டுவர கம்யூனிஸ்டுகள் முயன்றனர். தெலுங்கானா, மலபார், மேற்கு வங்காளம் ஆகிய பகுதிகளில் அரசுக்கு எதிராக கம்யூனிஸ்டுகள் தொடங்கிய புரட்சிகளை மத்திய மாநில அரசுகள் முறியடித்து அடக்கிவிட்டன. இதனால் 1951இல் வன்முறை வழியைக் கைவிட்டு தேர்தல் ஜனநாயகத்தை சிபிஐ தேர்ந்தெடுத்தது. இவை தவிர ஆச்சார்ய கிருபாளினியின் கிசான் மசுதூர் பிரஜா (உழவர், உழைக்கும் மக்கள்) கட்சி ஜெயப்பிரகாஷ் நாராயணன், ராம் மனோகர் லோகியா ஆகியோரின் சோசலிசக் கட்சி ஆகியவையும் காங்கிரசை எதிர்த்தன. ஆனால் காங்கிரசின் பெரும்பலத்தின் முன் இவை பலவீனமாகவே இருந்தன.
# 1951–52 இந்தியப் பொதுத் தேர்தல்

## முடிவுகள்

மொத்தம் 44.87% வாக்குகள் பதிவாகின  
| இந்திய தேசிய காங்கிரசு | 44.99 | 364 |  |
| --- | --- | --- | --- |
| சுயேட்சைகள் | 15.9 | 37 |  |
| சிபிஐ | 3.29 | 16 |  |
| சோசலிச கட்சி | 10.59 | 12 |  |
| கிசான் மசுதூர் பிரஜா கட்சி | 5.79 | 9 |  |
| பீப்பிள்ஸ் டெமாகிரட்டிக் ஃபிரண்ட் | 1.29 | 7 |  |
| கணதந்திர பரிசத் | 0.91 | 6 |  |
| இந்து மகாசபை | 0.95 | 4 |  |
| அகாலி தளம் | 0.99 | 4 |  |
| தமிழ்நாடு உழைப்பாளர் கட்சி | 0.84 | 4 |  |
| ராம் ராஜ்ய பரிஷத் | 1.97 | 3 |  |
| ஜன சங்கம் | 3.06 | 3 |  |
| புரட்சிகர சோசலிசக் கட்சி | 0.44 | 3 |  |
| காமன்வீல் கட்சி | 0.31 | 3 |  |
| ஜார்க்கண்ட் கட்சி | 0.71 | 3 |  |
| தலித் மற்றும் பழங்குடி ஜாதிகள் கூட்டமைப்பு | 2.38 | 2 |  |
| லோக் சேவக் சங்கம் | 0.29 | 2 |  |
| இந்திய குடியானவர்கள் மற்றும் தொழிலாளர்கள் கட்சி | 0.94 | 2 |  |
| பார்வார்டு ப்ளாக் (மார்க்சியம்) | 0.91 | 1 |  |
| கிரிஷிக்கார் லோக் கட்சி | 1.41 | 1 |  |
| சோட்டா நாக்பூர் சாந்தல் பர்கனாஸ் ஜனதா கட்சி | 0.22 | 1 |  |
| சென்னை மாநில முசுலிம் லீக் | 0.08 | 1 |  |
| திருவிதாங்கூர் தமிழ்நாடு காங்கிரசு | 0.11 | 1 |  |
| **மொத்தம்** | **100** | **489** | } |
# 1951–52 இந்தியப் பொதுத் தேர்தல்

## இவற்றையும் காண்க

- சென்னை மாநிலத்தில் இந்திய நாடாளுமன்றத் தேர்தல், 1952
# துடுப்பாட்ட உலகக்கிண்ண இறுதிப் போட்டி 1987

**துடுப்பாட்ட உலகக்கிண்ண இறுதிப்போட்டி 1987** (*1987 Cricket World Cup Final*, கிரிக்கெட் உலகக்கோப்பை இறுதிப்போட்டி 1987) என்பது ஒருநாள் பன்னாட்டுத் துடுப்பாட்டப் போட்டிகளின் **நான்காவது உலகக் கிண்ணத்துக்காக** இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 1987 நவம்பர் 8 ஆம் நாள் கொல்கத்தா, ஈடன் கார்டன்ஸ் துடுப்பாட்ட அரங்கில் நடைபெற்றது. அலன் போர்டர் தலைமையிலான ஆத்திரேலியா துடுப்பாட்ட அணி இறுதிப் போட்டியில் இங்கிலாந்து துடுப்பாட்ட அணிக்கு எதிராக ஆடி தனது முதலாவது உலககிண்ணதைப் பெற்றுக் கொண்டது.
# துடுப்பாட்ட உலகக்கிண்ண இறுதிப் போட்டி 1987

## நடைபெற்ற திகதி

நவம்பர் 8 1987 அணிக்கு 60 ஓவர்கள் என்ற வழக்கமான விதி மாற்றப்பட்டு அணிக்கு 50 ஓவர்களாக குறைக்கப்பட்டன. இங்கிலாந்தைப் போலன்றி துணைக் கண்ட நாடுகளில் பகல் வேளை நீண்ட நேரம் நீடிக்காமை காரணமாகவே இந்த விதி மாற்றப்பட்டது..
# துடுப்பாட்ட உலகக்கிண்ண இறுதிப் போட்டி 1987

## நடைபெற்ற அரங்கம்

முதல் தடவையாக இங்கிலாந்தில் அல்லாமல் ஆசிய நாடுகளான இந்தியாவும், பாக்கிஸ்தானும் இணைந்து இப்போட்டியை நடத்தியமை குறிப்பிடத்தக்கது .இறுதிப் போட்டி இந்தியா கொல்கத்தா, ஈடன் கார்டன்ஸ் அரங்கில் நடைபெற்றது.
# துடுப்பாட்ட உலகக்கிண்ண இறுதிப் போட்டி 1987

## இறுதிப் போட்டி அணிகள்

### ஆத்திரேலியா அணி

- டேவிட் பூன்
- ஜி.ஆர். மார்ஸ்
- டி.எம்.ஜோன்ஸ்
- சி.ஜே. மெக்டமோட்
- அலன்போடர் (அணித்தலைவர்)
- எம்.ஆர்.ஜே. வெலட்டா
- எஸ்.ஆர். வோக்
- எஸ்.பி. டொனல்
- ஸி.ஜி.டையர்
- டி.பி.ஏ. மே
- பி.ஏ. ரீட்
# துடுப்பாட்ட உலகக்கிண்ண இறுதிப் போட்டி 1987

## இறுதிப் போட்டி அணிகள்

### இங்கிலாந்து அணி

- ஜி.ஏ. கூச்
- ஆர்.டி. ரொபின்சன்
- ஸி.டபிள்யு.ஜே. எதே
- எம்.டபிள்யு. கெட்டிங் (அணித்தலைவர்)
- ஏ.ஜே. லேம்ப்
- பி.ஆர். டவுன்டன்
- ஜே. ஈ. எம்புரோ
- பி.ஏ.ஜே.டி. டி-ப்ரிடாஸ்
- என்.ஏ. போஸ்டர்
- ஜே.ஸி. ஸ்மோல்
- ஈ.ஈ. ஹெம்மிங்
# துடுப்பாட்ட உலகக்கிண்ண இறுதிப் போட்டி 1987

## நாணயச்சுழற்சி

வெற்றி - ஆத்திரேலியா, முதலில் துடுப்பெடுத்தாட முடிவெடுத்தது.
# துடுப்பாட்ட உலகக்கிண்ண இறுதிப் போட்டி 1987

## நடுவர்கள்

- ஆர்.பி. குப்தா,
- மஹ்பூப்சாஹ் (பாக்கிஸ்தான்)
# துடுப்பாட்ட உலகக்கிண்ண இறுதிப் போட்டி 1987

## இறுதிப் போட்டி

### ஆத்திரேலியா அணியின் துடுப்பாட்டம்

- டி.சி. பூன் (பிடி) டவுன்டன் (ப) ஹெம்மிங் 75
- ஜி.ஆர். மார்ஸ் (ப) போஸ்டர் 24
- டி.எம்.ஜோன்ஸ் (பிடி) எதே (ப) ஹெம்மிங் 33
- ஸி.ஜே. மெக்டமோட் (ப) கூச் 14
- அலன்போடர் (ஓடுகையில் ஆட்டமிழந்தமை) (ரொபின்சன் / டவுன்டன்) 31
- எம்.ஆர்.ஜே. வெலட்டா (ஆட்டமிழக்காமல்) 45
- எஸ்.ஆர். வோக் (ஆட்டமிழக்காமல்) 5
உதிரிகள் - 26  
**மொத்தம்** 5 விக்கட் இழப்புக்கு ( 50 ஓவர்கள்) 253  
**ஆட்டமிழந்த ஒழுங்கு:** 1-75 (மார்ஸ்), 2-151 (ஜோன்ஸ்), 3-166 (மெக்டமோட்), 4-168 (பூன்), 5-241 (அலன்போடர்)  
**துடுப்பெடுத்து ஆடாதவர்கள்** எஸ்.பி. டொனல், ஸி.ஜி.டையர், டி.பி.ஏ. மே, பி.ஏ. ரீட்,  
**இங்கிலாந்து அணியின் பந்து வீச்சு**
- டி-ப்ரிடாஸ் 6 - 1 - 34 - 0
- ஜே.ஸி. ஸ்மோல் 6 - 0 - 33 - 0
- என்.ஏ. போஸ்டர் 10 - 0 - 38 - 1
- ஈ.ஈ. ஹெம்மிங் 10 - 1 - 48 - 2
- ஜே.ஈ. எம்புரோ 10 - 0 - 44 - 0
- ஜி.ஏ. கூச் 8 - 1 - 42 - 1
# துடுப்பாட்ட உலகக்கிண்ண இறுதிப் போட்டி 1987

## இறுதிப் போட்டி

### இங்கிலாந்து அணியின் துடுப்பாட்டம்

- ஜி.எ. கூச் (காலில் பந்துபடல்) (ப) டொனல் 35
- ஆர்.டி. ரொபின்சன் (காலில் பந்துபடல்) (ப) மெக்டமோட் 0
- ஸி.டபிள்யு.ஜே. எதே (ஓடுகையில் ஆட்டமிழந்தமை) (வோக் / ரீட்) 58
- எம்.டபிள்யு. கெட்டிங் (பிடி) டையர், (ப) அலன்போடர் 41
- ஏ.ஜே. லேம்ப் (ப) வோக் 45
- பி.ஆர். டவுன்டன் (பிடி) டொனல் (ப) அலன்போடர் 9
- ஜே.ஈ. எம்புரோ (ஓடுகையில் ஆட்டமிழந்தமை) (பூன் / மெக்டமோட்) 10
- பி.ஏ.ஜே.டி. டிப்ரிடாஸ் (பிடி) ரீட் டி வோக் 17
- என்.ஏ. போஸ்டர் (ஆட்டமிழக்காமல்) 7
- ஜே.ஸி. ஸ்மோல் (ஆட்டமிழக்காமல்) 3  
உதிரிகள் - 21  
**மொத்தம்** 8 விக்கட் இழப்புக்கு ( 50 ஓவர்கள்) 246  
**ஆட்டமிழந்த ஒழுங்கு:** 1-1 (ஆர்.டி. ரொபின்சன்), 2-66 (ஜி.எ. கூச்), 3-135 (கெட்டிங்), 4-170 (எதே), 5-188 (டவுன்டன்), 6-218 (எம்புரோ), 7-220 (லேம்ப்), 8-235 (டிப்ரிடாஸ்)  
**ஆத்திரேலியா அணியின் பந்து வீச்சு **
- மெக்டமோட் 10 - 1 - 51 - 1
- பி.ஏ. ரீட் 10 - 0 - 43 - 0
- வோக் 9 - 0 - 37 - 2
- டொனல் 10 - 1 - 35 - 1
- டி.பி.ஏ. மே 4 - 0 - 27- 0
- அலன்போடர் 7 - 0 - 38 - 2
# துடுப்பாட்ட உலகக்கிண்ண இறுதிப் போட்டி 1987

## முடிவு

ஆத்திரேலியா 7 ஓட்டங்களினால் இங்கிலாந்து அணியை வெற்றி கொண்டது. போட்டியின் சிறப்பாட்டக்காரராக ஆத்திரேலியாவைச் சேர்ந்த டேவிட்பூன் தெரிவானார்.
# மையம் மற்றும் மேற்கு மாவட்டம் (ஹொங்கொங் தீவு)

நகரத்தின் வானளாவிகளின் காட்சி]]
**மையம் மற்றும் மேற்கு மாவட்டம்** (Central and Western District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். அதேவேளை ஹொங்கொங் தீவில் உள்ள நான்கு மாவட்டங்களில் ஒன்றும் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 261,884 ஆகும். ஹொங்கொங்கில் மக்கள் அடர்த்தி கூடிய மாவட்டங்களில் இந்த மாவட்டம் இரண்டாம் நிலையில் உள்ளது. இந்த மாவட்டத்தில் படித்தவர்களின் எண்ணிக்கை அதிகம் உள்ள மாவட்டமாகவும், அதிகமான வருமானம் ஈட்டுவோரின் நிலை இரண்டாம் நிலையாகவும் உள்ளது. இதில் மையம் பகுதி வணிகப் பகுதியாகவும், இம்மாவட்டத்தின் மேற்கு பகுதியான செக் டொங் சுயி, கென்னடி பட்டனம், சயி யிங் பூன் போன்ற நகரங்களை உள்ளடக்கியப் பகுதியாகவும் உள்ளது. பிரித்தானியர் ஹொங்கொங்கை கைப்பற்றியப் பொழுது, இப்பகுதி விக்டோரியா நகரம் எனப் பெயரிடப்பட்டது. இப்பெயர் தற்போது பெரும்பாலும் வழக்கில் இல்லை. அத்துடன் பிரித்தானியர் ஹொங்கொங்கை கைப்பற்றி மக்கள் குடியிருப்புக்களை உருவாக்கியப் போது முதல் குடியிருப்பு உருவாக்கப் பகுதிகளில் இந்த மாவட்டமும் ஒன்றாகும்.
# மையம் மற்றும் மேற்கு மாவட்டம் (ஹொங்கொங் தீவு)

## சொல்விளக்கம்

"மையம் மற்றும் மேற்கு மாவட்டம்" எனும் சொற்றொடரில் உள்ள "மையம்" எனும் சொல் ஒரிடத்தின் மையத்தைக் குறிக்கிறது எனினும், இம்மாவட்டம் ஹொங்கொங் தீவின் மையத்தில் உள்ள ஒரு நகரமாகவோ அல்லது ஹொங்கொங் ஆட்சிப் பரப்பின் மையமாகவோ அல்லாமல், விக்டோரியா துறைமுகத்திற்கு முகப்பாக உள்ள ஒரு மையம் (Central) எனும் பெயர் வழங்கல் ஊடாக ஏற்பட்ட பெயராகும். இருப்பினும் இந்த நகரை தமிழிலும் பேச்சி வழக்கில் "சென்ட்ரல்" என்றே அழைக்கப்படுகின்றது.
# மையம் மற்றும் மேற்கு மாவட்டம் (ஹொங்கொங் தீவு)

## வரலாறு

நகரத்தின் நகர மண்டபம் நூலகம் மற்றும் தபால் பணிமனை மற்றும் மையம் பகுதியில் உள்ளக் கட்டடங்கள்]]
இன்று மைய மாவட்டமாக விளங்கும் நிலப்பரப்பு பிரித்தானியர் ஆட்சியின் போது விக்டோரியா நகரம் என அழைக்கப்பட்ட இடமாகும். ஹொங்கொங் பிரித்தானியக் குடியேற்ற நாடாக பிரகடனப்படுத்தியதன் பின்னர் மேற்கொள்ளப்பட்ட முதலாவது நகரமயமாக்கல் திட்டம் இந்த மாவட்டத்திலேயே மேற்கொள்ளப்பட்டது. பிரித்தானியர் 1841ல் ஹொங்கொங்கை கைப்பற்றி, பிரித்தானியக் கொடியை பறக்கவிட்டதன் பின்னர், கிட்டத்தட்ட ஆறு மாதங்களின் பின் மையம் பகுதிகளில் உள்ள நிலங்கள் வணிகர்களுக்கு விற்கப்பட்டது. தற்போது பூங்கா வீதி மற்றும் கிளேநியலி வீதி இரண்டும் முதற்கட்டமாக பிரித்தானியரின் போக்குவரத்து தேவைக்காக திறக்கப்பட்டன. அக்காலப்பகுதியில் உருவாக்கப்பட்ட நகரங்களே சய் யிங் பூன், சுங் வான், டய் பிங் சான் மற்றும் மையம் போன்றவைகளாகும்.  
1857 களில் இந்த விக்டோரியா நகரப் பகுதியை ஏழு மாவட்டங்களாகப் பிரிக்கப்பட்டன. அதில் ஒன்றுதான் தற்போது மையம் மற்றும் மேற்கு நகரப்பகுதியாகக் காணப்படுகின்றன. இந்த பகுதி முழுமையாகவும் 1860 ஆம் ஆண்டுகளின் சீன வணிகர்கள் விலைக்கு வாங்குவரை ஐரோப்பியர்களின் சொத்தாகவே இருந்தன. இந்த மைய மாவட்டம் ஐரோப்பியர்களின் பிரதான வணிக மாவட்டமாகவே இருந்தது. சீன வணிகர்கள் ஹொங்கொங்கில் நிலைக்கொள்ளத் தொடங்கியதைத் தொடர்ந்து, சீனா மற்றும் ஐரோப்பியா இடையிலான வணிகத் தேவைக்கு ஒரு வங்கி தேவைப்பட்டது. (அபினி வணிகம் உட்பட) அதனால் உருவாக்கப்பட்ட வங்கியே தற்போதும் மையம் நகரத்தில் காணப்படும் ஹொங்கொங் சங்காய் வங்கிக் கூட்டுத்தாபனம் ஆகும். அதனைத் தொடர்ந்து ஹொங்கொங் தீவின் மேற்கு பகுதி சீன வணிகர்களின் வணிக மையமானது. இவ்வாறு மையம் மாவட்டத்தின் வணிகம் மற்றும் பொருளாதார வளர்ச்சி காரணமாக அம்மாவட்டத்தின் பெறுமதி உயரத் தொடங்கியது. அதனால் 1866 களில் இம்மாவட்டத்தைக் காவல் செய்வதற்கும் பாதுக்காப்பதற்கும் என "மாவட்ட கண்காணிப்பு படை" ஒன்று உருவாக்கப்பட்டது.  
1890 களில் ஹொங்கொங்கின் மக்கள் தொகை கணப்பிட்டதைத் தொடர்ந்து ஏறத்தால 200,000 குடும்பங்கள் இருப்பதாகக் கணக்கிடப்பட்டது. இதில் அதிகமானோர் வசித்தது விக்டோரியா நகரப் பகுதியில் ஆகும்..
# மையம் மற்றும் மேற்கு மாவட்டம் (ஹொங்கொங் தீவு)

## அரசியல்

ஹொங்கொங் அரசாங்கத்தின் மாவட்ட சபைகளுக்கு பிரதானமான வரையறுக்கப்பட்ட அதிகாரங்களாவன, பிரதானமாக கட்டடங்கள், குன்றுகள், திறந்தவெளி இடங்கள், புணரமைத்தல், பண்பாட்டு செயல்திட்டங்கள், சுற்றுலா துறையை மேம்படுத்தல் போன்றவைகளாகும். அத்துடன் மாவட்ட சபை தேர்தல்கள் ஒவ்வொரு நான்கு ஆண்டுகளுக்கும் ஒரு முறை நடைபெறும். 2003 ஆம் ஆண்டு நடைபெற்ற மாவட்ட தேர்தலின் படி 15 உறுப்பினர்கள் தோற்றதுடன், நான்கு பேர் ஹொங்கொங் அரசால் நியமனம் பெற்றனர்.
# மையம் மற்றும் மேற்கு மாவட்டம் (ஹொங்கொங் தீவு)

## மையம் மாவட்டத்தின் பிரதான இடங்கள்

- மையம்
- நடு-மட்டம் கிழக்கு
- கோட்டை வீதி
- விக்டோரியா சிகரம்
- கென்னடி நகரம்
- குன் லுங்
- சய் வான்
- பெல்ச்சர் குடா
- செக் டொங் சுயி
- சய் யிங் பூன்
- டுங் வா
- மைய வீதி
- தண்ணீர் வீதி
# கிழக்கு மாவட்டம் (ஹொங்கொங் தீவு)

**கிழக்கு மாவட்டம்** (Eastern District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். அதேவேளை ஹொங்கொங் தீவில் உள்ள நான்கு மாவட்டங்களில் ஒரு மாவட்டமும் ஆகும். இந்த மாவட்டங்களில் மக்கள் தொகை 2006 ஆம் ஆண்டில் கணிப்பின் படி 587,690 ஆகும். ஹொங்கொங்கில் உள்ள பதினெட்டு மாவட்டங்களில், அதிகமான நடுத்தர வீடமைப்புகளைக் கொண்ட மாவட்டத்தில் மூன்றாம் நிலையில் உள்ளது.  
இந்த மாவட்டத்தின் அமைவிடம் ஹொங்கொங் தீவின் வடக்கிழக்காக அமைந்துள்ளது. இந்த மாவட்டம் கவுசவே குடா, டின் ஹாவ், போட்றசு குன்று, வட முனை, குவாறி குடா, சவ் கெய் வான், ஹெங் பா சுன், சய் வான் போன்ற நகரங்களை உள்ளடக்கியதாக உள்ளது.
# கிழக்கு மாவட்டம் (ஹொங்கொங் தீவு)

## வெளியிணைப்புகள்

- கிழக்கு மாவட்டச் சபை
- List and map of electoral constituencies (large PDF file)
# தென் மாவட்டம் (ஹொங்கொங் தீவு)

**தென் மாவட்டம்** (Southern District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். அதேவேளை ஹொங்கொங் தீவில் உள்ள நான்கு மாவட்டங்களில் ஒன்றும் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 290,240 ஆகும். ஹொங்கொங்கை பொருத்தமட்டில் இந்த மாவட்டத்தில் நான்காவது குறைவான மக்கள் தொகையைக் கொண்ட மாவட்டம் இதுவாகும்.  
இந்த மாவட்டம் ஹொங்கொங்கில் இயற்கை வளங்களைக் கொண்ட, மலைத்தொடர்களையும், மலைக்குன்றுகளையும் உள்ளடக்கியப் பகுதியாகும். இதன் தெற்கே தென் சீனக் கடலையும், நீர்தேக்கப் பகுதிகளைக் கொண்ட நிலப்பரப்பாகவும் உள்ளது. அத்துடன் இந்த மாவட்டத்தின் பெரும் பகுதி நிலப்பரப்பு, குறிப்பாக இந்த மாவட்டத்தின் வட பகுதி, ஹொங்கொங்கின் தேசிய வனமாகவே உள்ளது. இயற்கை சூழலமைவில் குடியிருப்புக்களை விரும்புவோர், இப்பகுதிகளிலேயே வசிக்கின்றனர். அத்துடன் ஹொங்கொங் பிரசித்திப்பெற்ற, உல்லாசப் பயணிகளை கவர்ந்திழுக்கும் பல கடற்கரைகளையும் இம் மாவட்டத்தின் தென் பகுதி கடல் பரப்பு கொண்டுள்ளது. இசுடேன்லி, கிலியர்வாட்டர் குடா போன்ற இயற்கையின் பின்னனியைக் கொண்ட அழகிய நகரங்களும் இம்மாவட்டத்தில் உள்ளன.
# வஞ்சாய் மாவட்டம் (ஹொங்கொங் தீவு)

**வஞ்சாய் மாவட்டம்** (Wan Chai District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது ஹொங்கொங் தீவில் உள்ள நான்கு மாவட்டங்களில் ஒரு மாவட்டமும் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 167,146 ஆகும். ஹொங்கொங்கில் உள்ள பதினெட்டு மாவட்டங்களில், அதிகமான நடுத்தர வீடமைப்புகளைக் கொண்ட மாவட்டத்தில் மூன்றாம் நிலையில் உள்ளது. இந்த மாவட்டத்தில் உள்ளோர் ஹொங்கொங்கில் படித்தோர் எண்ணிக்கையில் இரண்டாம் நிலையையும், ஹொங்கொங்கில் அதிகம் வருமாணம் ஈட்டுவோரின் எண்ணிக்கையில் முதன்மையான மாவட்டமும் ஆக விளங்குகிறது. அத்துடன் ஹோங்கொங் மக்கள் தொகையை விகிதாசாரத்தின் படி இந்த மாவட்டம் இரண்டாவது குறைந்த மக்கள் தொகையையும், பழமையான வீட்டுத் தொகுதிகளைக் கொண்ட மாவட்டத்தில் மூன்றாம் இடத்திலும் உள்ளது.
# வஞ்சாய் மாவட்டம் (ஹொங்கொங் தீவு)

## சிறப்பு

ஹொங்கொங்கில் ஹொங்கொங் பொது வீடமைப்பு திட்ட குடியிருப்புத் தொகுதிகளைக் கொண்டிராத ஒரே மாவட்டம் இதுவாகும். அத்துடன் இந்த மாவட்டத்தில் ஐந்தில் ஒருவர் HKD 1 மில்லியனுக்கு மேற்பட்ட செல்வம் உள்ளவர்களாக இருக்கின்றனர் என புள்ளி விபர அறிக்கைகள் காட்டுகின்றன.
# கே. ஜி. கண்ணபிரான்

**கே. ஜி. கண்ணபிரான்** (K.G.Kannbiran)(1929 - 2010)மக்கள் உரிமைகளுக்காகப் போராடிய ஓர் புகழ்பெற்ற வழக்கறிஞர் ஆவார். முப்பதாண்டுகளுக்கும் மேலாக மக்கள் குடியியல் உரிமைகள் மற்றும் மனித உரிமைகளுக்காக தமது பணிவாழ்வை அர்ப்பணித்தவர்.ஆந்திராவின் மக்கள் குடியியல் உரிமைக் குழு (PUCL)வின் தலைவராக 1978 முதல் 1994ஆம் ஆண்டுவரைப் பணியாற்றிப் பின்னர் தேசியத் தலைவராக பணியாற்றினார். ஆந்திரப் பிரதேச நக்சலைட் இயக்கத்தினருக்கும் மாநில அரசுக்கும் இடையே உரையாடல்கள் நிகழப் பாடுபட்டார். நிறுவனச் சட்டங்கள், வரி விதிப்புச் சட்டங்கள், சிவில் சட்டங்கள் ஆகியவற்றில் நிபுணராகவும் இருந்தார்.
# கே. ஜி. கண்ணபிரான்

## வாழ்க்கை வரலாறு

1929ஆம் ஆண்டு மதுரையில் பிறந்த கண்ணபிரான் பொருளியலில் முதுகலைப் பட்டமும் சட்டப் படிப்பும் சென்னைப் பல்கலைக்கழகத்தில் முடித்த பிறகு 1961ஆம் ஆண்டு ஆந்திரப் பிரதேசத்தின் செகந்தராபாத்தில் தமது வழக்கறிஞர் பணியைத் துவங்கினார். இவருக்கு வசந்தா என்ற மனைவியும் இரு மகன்களும் ஓர் மகனும் உள்ளனர். செவ்வியல் இந்திய இசையில் விருப்பமுள்ளவர். நீரிழிவுநோய்வாய்ப்பட்டிருந்த கண்ணபிரான் தமது 81வது அகவையில் 30 திசம்பர், 2010 அன்று மரணமடைந்தார்.
# கே. ஜி. கண்ணபிரான்

## பணிவாழ்வு

இடதுசாரி சார்புள்ள கண்ணபிரான் 1960கள் முதலே அரசிற்கு எதிரான கருத்துக்கள் கொண்டவர்களின் வழக்குகளில் ஈடுபாடு கொண்டார். மாற்றுக்கருத்துக்களை சகிக்காத அரசின் செயல்களுக்கு எதிராகப் போராடினார். அவசரநிலையின்போது பல அரசியல் கைதிகளின் வழக்குகளை எடுத்துக் கொண்டார். செகந்திராபாத் சதி வழக்கு, பார்வதிபுரம் சதி வழக்கு ஆகியவற்றில் வழக்காடினார்.  
நக்சலைட் இயக்கத் தலைவர்களுக்கும் ஆந்திர அரசிற்கும் இடையே பாலமாக விளங்கினார். 1987ஆம் ஆண்டில் கிழக்கு கோதாவரி மாவட்டத்தில் ஏழு இந்திய ஆட்சிப் பணி அதிகாரிகளையும் பிறரையும் *மக்களின் போர்* இயக்கம் கடத்தியபோது அவர்களது விடுதலைக்கான பேச்சுவார்த்தைகளில் முக்கியப் பங்காற்றினார்.1991ஆம் ஆண்டில் முன்னாள் நடுவண் ஆய அமைச்சர் பி. சிவசங்கரின் மகனும் சட்டப்பேரவை உறுப்பினருமான சுதீர்குமாரின் கடத்தலின்போதும் 1993ஆம் ஆண்டு சட்டப்பேரவை உறுப்பினர் டி. சீனிவாசலு கடத்தப்பட்டபோதும் ஆந்திர அரசு இவரது உதவியையே நாடியது.  
குசராத் கலவரங்களை விசாரணை செய்ய அமைக்கப்பட்ட "அக்கறை மிக்க குடிமக்கள் தீர்ப்பாயத்தில்" (Concerned Citizen's Tribunal) உறுப்பினராக இருந்தார். இலங்கைத் தமிழர்களின் உரிமைகளுக்காக நீதிபதி கிருட்டினய்யரோடு கலந்து ஆலோசித்து சில பரிந்துரைகளை அறிவித்தார்
# கே. ஜி. கண்ணபிரான்

## படைப்பு

- தண்டனையினின்றும் விலக்கீட்டிற்கான ஊதியம்:அதிகாரம்,நீதி மற்றும் மனித உரிமைகள் (The wages of impunity: power, justice and human rights) - ஆங்கிலநூல்
# ஹொங்கொங் மாநாடு மற்றும் கண்காட்சி மண்டபம்

இருந்து ஒரு பார்வை]]  
**ஹொங்கொங் மாநாடு மற்றும் கண்காட்சி மண்டபம்** அல்லது **ஹொங்கொங் மாநாடு மற்றும் கண்காட்சி மையம்** (Hong Kong Convention and Exhibition Centre) என அழைக்கப்படும் அரங்கம், ஹொங்கொங்கில் உள்ள மாநாடு கூடல், மற்றும் கண்காட்சிகளை நடாத்துவதற்கான எழில்மிகு பிரமாண்டமான மண்டபமாகும். இம்மண்டபம் ஹொங்கொங் தீவில், வஞ்சாய் மாவட்டத்தில், வஞ்சாய் நகரில் விக்டோரியா துறைமுகத்தின் கடல் பரப்பை ஒட்டி, கடலை முகப்பாகக் கொண்டு கடலோரமாக அமைக்கப்பட்டிருக்கும் கண்கவர் மண்பமாகும். இம்மண்டபத்தை சுருக்கமாக (**HKCEC**) என்றழைப்பர்.
# ஹொங்கொங் மாநாடு மற்றும் கண்காட்சி மண்டபம்

## காண்போர் கவரிடம்

இல் இருந்து ஒரு பார்வை]]
இம்மண்டபத்திற்கு நிலத்தின் ஊடாக அல்லாமல், கட்டிடங்களுக்கு இடையே அமைக்கப்பட்டிருக்கும் நடைப்பாலங்கள் ஊடாக செல்லக் கூடிய வகையில் வடிவமைக்கப்பட்டுள்ளன. இந்த மண்டபம் உல்லாசப் பயணிகளையும், ஹொங்கொங் வரும் சுற்றுலா பயணிகளையும் ஈர்க்கும் இடங்களில் ஒன்றாகும். இம்மண்டபத்தின் கடலோர முகப்பு பக்கம், எப்பொழுதும் இரவும் பகலுமாக நிழல்படப் பிடிப்பாளர்கள் நிறைந்து நிற்பார்கள். சுற்றுலா பயணிகளும் இம்மண்டபத்தின் முன்னே நின்று நிழல்படம் எடுத்துக்கொள்வதற்கென்றே வருவோரும் உளர். அத்துடன் இம்மண்டபத்தின் முகப்பு பக்கத்தில் இருந்து பார்க்க, கடலுக்கு அப்பால் தெரியும் கவுலூன் தீபகற்ப முனையின் காட்சியும் சுற்றுலா பயணிகளை இங்கு ஈர்ப்பதற்கு ஒரு காரணமாகும். அதனால் ஹொங்கொங்கில் காண்போர் கவரிடங்களில் இதுவும் ஒன்றாகும்.
# ஹொங்கொங் மாநாடு மற்றும் கண்காட்சி மண்டபம்

## கட்டடக்கலை

இந்த மண்டபம் பாரியத் திட்டமிடலின் கீழ் கடலை செயற்கையாக நிரப்பி கட்டடப்பட்ட ஒரு கட்டடமாகும். தற்போதும் மண்டபத்திற்கும் பிரதான நிலப்பரப்புக்கும் இடையிலான பகுதி கடலாகவே உள்ளது. இடையே பிரமாண்டமான நடைப்பாலம் கட்டப்பட்டுள்ளது. இந்த மண்டபத்தை வடிவமைத்த கட்டடக்கலைஞர் ...
# முள்ளம்பன்றி

தாவர உண்ணிகளான **முள்ளம்பன்றிகள்,** (*Porcupine*) ஊசி முனையுடைய நீண்ட முட்களால் போர்த்தப்பட்ட கொறிக்கும் விலங்குகளாகும். உலகின் பல்வேறு பகுதிகளில் வித்தியாசமான முள்ளம்பன்றி இனங்கள் வாழ்கின்றன. ஐரோப்பாவிலும், ஆசியாவிலும் காணப்படும் இனங்கள் *ஹிஸ்ரிசைடியே* *(Hystricidae)* என்ற விலங்குக் குடும்பத்தைச் சேர்ந்தவை. அமெரிக்கக் கண்டத்தின் பல்வேறு பகுதிகளில் காணப்படும் முள்ளம்பன்றி இனங்கள் *Erethizontidae* எலிக் குடும்பத்தைச் சேர்ந்தவை.
# முள்ளம்பன்றி

## ஆசிய நாடுகளில் முள்ளம்பன்றி

இலங்கை, மற்றும் இந்தியாவில் யில் பரவலாகக் காணப்படும் முள்ளம்பன்றி இந்தியன் பொகியுபின் (Indian Porcupine) எனப் பொதுவாக அழைக்கப்படும். * இஸ்ரரிக் இன்டிகா (Hysterix indica)* என்ற இனத்தைச் சேர்ந்தவை. இவை பாகிஸ்தான், நேபாளம், பூட்டான், வங்காளதேசம், இஸ்ரேல், சவுதி அரேபியா போன்ற நாடுகளிலும் பரவலாகக் காணப்படுகின்றன.
# முள்ளம்பன்றி

## அமைப்பு

அதன் தலையும் உடலும் 70செ.மீ. - 90 செ.மீற்றர் வரை நீளமாக இருக்கும். வாலின் நீளம் 8செ.மீ. - 10 செ.மீற்றர் வரை இருக்கலாம். இவ்வின முள்ளம் பன்றி 11 கிலோகிராம் முதல் 18கிலோகிராம் வரை நிறையுடையதாக வளரலாம். முள்ளம்பன்றியின் தோலிலுள்ள மயிர்கள் நீண்ட, கூர்முனையுடைய முட்களாகத் திரிவு அடைந்துள்ளன. இம்முட்கள் பல படைகளாகக் காணப்படுகின்றன. வெளிப்புறமாகவுள்ள நீண்ட, மெல்லிய முட்களுக்குக் கீழாக குட்டையான, தடித்த முட்கள் அமைந்துள்ளன.
# முள்ளம்பன்றி

## முட்கள்

ஒவ்வொரு முள்ளும் கறுப்பு அல்லது கபில நிறப் பின்னணியில் இடம்விட்டு அமைந்த வெண்ணிறப் பட்டைகளாகத் கொண்டிருக்கும். இம்முட்கள் நீளத்தில் வித்தியாசமானவையாக இருக்கும். கழுத்திலும், தோள் பகுதியிலும் உள்ள முட்களே நீளத்தில் கூடியவை. இவை 15 முதல் 30 செ.மீற்றர் வரை நீண்டிருக்கலாம். வாலைப் போர்த்தியுள்ள முட்கள் குட்டையானவையாகவும், வெண்ணிறமாகவும் இருக்கும். இவற்றுக்கிடையில் கிலுகிலுப்பு ஒலியை உருவாக்கக் கூடிய, நீண்ட, உட்குடைவான முட்கள் காணப்படும். இம்முட்களினால் எழுப்பப்படும் கிலுகிலுப்பை ஒலி எதிரிகளை எச்சரிப்பதற்கு உதவுகின்றன.
# முள்ளம்பன்றி

## உணவு

முள்ளம்பன்றியின் கைகளும், பாதங்களும் அகன்றவையாக இருக்கும். அவற்றிலிருக்கும் நீண்ட நகங்கள் தரையில் வளைகளைத் தோண்டுவதற்கு ஏற்றவனவாக உள்ளன. இந்திய முள்ளம்பன்றி பழங்கள், தானியங்கள், தாவர வேர்கள் போன்றவற்றையே பிரதான உணவாகக் கொள்கின்றது. இயற்கைத் தாவரங்கள், விவசாயப் பயிர்கள் ஆகிய இரு வகைகளையும் இவை பயன்படுத்துகின்றன. அத்தோடு, தமது முட்களின் வளர்ச்சிக்குத் தேவையான கல்சியம் போன்ற கனிப்பொருட்களைப் பெறுவதற்காக இவை எலும்புகளையும், நத்தை ஓடுகளையும் மென்று தின்கின்றன.
# முள்ளம்பன்றி

## வளைகள்

முள்ளம் பன்றிகள் இரவிலேயே நடமாடித் திரிகின்றன. பகல்நேரங்களில் பாறைகளுக்கிடையிலுள்ள குகைகளில் அல்லது நிலத்தில் தாமே தோண்டிக் கொண்ட வளைகளில் காலத்தைக் கழிக்கின்றன. இவற்றின் வளைகள் நுழையவாயிலைக் கொண்ட நீண்ட சுரங்கப் பாதையொன்றையும் பெரிய உள்ளறை ஒன்றையும் கொண்டிருக்கும். இவ்வறையில் இருந்து வெளியேறுவதற்குப் பல சுரங்க வழிகள் காணப்படும். தோண்டியெடுக்கப்பட்ட மண், கொறிக்கப்பட்ட எலும்புத்துண்டுகள் முதலியன நுழைவாயிலின் அருகே குவிக்கப்பட்டடிருக்கும்.  
இந்திய முள்ளம்பன்றிகள் பல்வேறு வகையான சூழல்களில் இசைவாக்கத்துடன் வாழக்கூடியவை. பொதுவாக பாறைப்பாங்கான மலைப்பகுதிகளை அவை நாடுகின்ற போதிலும், வெப்பவலய மற்றும் இடைவெப்பவலயப் புல்வெளிகள், பற்றைக் காடுகள், அடர் காடுகள் போன்ற சூழல்களிலும் அவை பரவலாக வாழ்கின்றன. இமாலய மலைப் பிரசேத்தில் சுமார் 2400 மீற்றர் உயரமுள்ள பகுதிகள் வரை இவை வசிப்பது குறிப்பிடத்தக்கது.
# முள்ளம்பன்றி

## எதிரிகளைத் தாக்குதல்

தொந்தரவு செய்யப்பட்டால் அல்லது அச்சமுற்றால் முள்ளம்பன்றி தனது முட்களை உயர்த்தி நிமிர்த்திக் கொள்வதோடு, வாலிலுள்ள கிலுகிலுப்பு முட்களை அசைத்து எச்சரிக்கை ஒலியொன்றை எழுப்பும், தொந்தரவு நீடிக்குமாயின், அது விரைவாகப் பின்னோக்கிச் சென்று எதிரியை தன் பின்புற முட்களினால் மோதித் தாக்கும். அப்போது அதன் முட்கள் எதிரி விலங்கின் உடலினுள் ஆழமாக அமிழ்ந்து கடும் காயத்தை அல்லது மரணத்தை விளைவிக்கலாம்.  
முதுகிலும் வாலிலும் நீண்ட முட்களுக்குக் கீழே அமைந்துள்ள குட்டையான தடித்த முட்களே அதிக சேதத்தை விளைவிக்கின்றன. பெரும்பாலான சந்தர்ப்பங்களில் இம்முட்கள் முள்ளம்பன்றியின் உடலிலிருந்து அகன்று தாக்குதலுக்கு உள்ளான விலங்கின் உடலில் அமிழ்ந்து விடலாம். புலிகள், சிறுத்தைகள் போன்ற பெரிய விலங்குகள் கூட முள்ளம்பன்றியின் தாக்குதலுக்கு உள்ளாகி இறந்த நிகழ்ச்சிகள் அறியப்பட்டுள்ளன.  
எனினும், சிலர் நம்புவது போல், முள்ளம்பன்றியால் தனது முட்களை ஈட்டிகள் போல எறியச் செய்ய முடியாது என்பது கவனிக்கத்தக்கது. மனிதர்கள் முள்ளம்பன்றிகளை இறைச்சிக்காக வேட்டையாடுகிறார்கள். அத்தோடு, புலி, சிறுத்தை, காட்டுப்பூனை போன்ற பெரிய ஊணுண்ணிகளும் இவற்றை இரையாகக் கொள்கின்றன.
# முள்ளம்பன்றி

## இனப்பெருக்கம்

இந்திய முள்ளம்பன்றிகளில் கர்ப்ப காலம் 240 நாட்கள் நீடிக்கும். பொதுவாக வருடத்திற்கு ஒரு தடவை 2 முதல் 4 குட்டிகள் வரை ஈனப்படுகின்றன. குட்டிகள் பிறக்கும் போது அவற்றின் கண்கள் திறந்தே காணப்படும். அவற்றின் உடல் குட்டையான மென் முட்களால் மூடப்பட்டிருக்கும். இந்திய முள்ளம்பன்றிகள் பொதுவாக ஒரே வாழ்க்கைத் துணையோடுதான் சீவிக்கின்றன. இரு பெற்றாரும் தம் குட்டிகளோடு வருடம் பூராவும் ஒரே வளையில் வாழ்வதைக் காணமுடியும்.
# முள்ளம்பன்றி

## விவசாயிகளின் எதிரி

முள்ளம்பன்றிகள் பயிர்களின் வேர்களைத் தோண்டிச் சேதப்படுத்துவதால் விவசாயிகளுக்குப் பிரச்சினையாக மாறுகின்றன. அத்தோடு, வளைகள் தோண்டுவதன் மூலம் வீட்டுத் தோட்டங்களையும், நில வடிவமைப்புக்களையும் அவை பெரிய அளவில் சேதப்படுத்துகின்றன.
# முள்ளம்பன்றி

## ஆதாரம்

அரும்பு - பொது அறிவுச் சஞ்சிகை
# இரத்தினபுரம் (இலங்கை)

**இரத்தினபுரம்** என்பது இலங்கையின் வடக்கில் கிளிநொச்சி நகரத்தின் அருகில் உள்ள ஒரு கிராமம். இரணைமடுக் குளத்தின் கீழ்ப்பக்கமாக திருவையாறுக்கும் ஆனந்தபுரத்திற்கும் இடையில் இருக்கிறது. ஆறுகள் நிறைந்த குளிர்ச்சியான கிராமம் இரத்தினபுரம்.  
இந்த நிலப்பகுதியை விட்டு மக்களை எழுந்து செல்லுமாறு அரச அதிகாரிகள் பணித்துள்ளனர். இதனால் இந்தக் கிராம மக்களுக்கு வீட்டுத் திட்டம் போன்ற நிவாரணங்கள் இதுவரையில் வழங்கப்படவில்லை. தமது நிலம் தமக்குத் தேவை என்று மக்கள் கோரியதை அடுத்து இந்தக் காணி நிலம் மக்களுக்கு உரியவை என்றும் அவற்றை விட்டு பெயர்க்க மாட்டோம் எனவும் அரச அதிகாரிகள் தெரிவித்துள்ளனர்.
# புளூகோட் நடவடிக்கை

**புளூகோட் நடவடிக்கை** (*Operation Bluecoat*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். கோப்ரா நடவடிக்கைக்குத் துணையாக இந்த நடவடிக்கை மேற்கொள்ளப்பட்டது.  
நாசி ஜெர்மனியின் கட்டுப்பாட்டிலிருந்த பிரான்சு மீதான நேச நாட்டு கடல்வழிப் படையெடுப்பு நார்மாண்டிப் பகுதியில் சூன் 6, 1944 நிகழ்ந்தது. இரு மாத சண்டைக்குப் பின்னர் கோப்ரா நடவடிக்கையின் மூலம் நார்மாண்டிப் பகுதியிலிருந்து நேச நாட்டுப் படைகள் பிரான்சின் உட்பகுதிக்கு முன்னேறத் தொடங்கின. அமெரிக்கப் படைப்பிரிவுகளால் மேற்கொள்ளப்பட்ட இந்த முயற்சிக்குத் துணையாக பிரிட்டானியப் படைப்பிரிவுகள் அனுப்பப்பட்டன. அமெரிக்க முன்னேற்றத்தின் பக்கவாட்டு முனையைப் (flank) பாதுகாக்க விர் நகரின் சாலை சந்திப்பையும் பின்கான் மலையினையும் கைப்பற்றும் பொறுப்பு பிரிட்டானிய 2வது ஆர்மியிடம் ஒப்படைக்கபட்டது. ஜூலை 30ம் தேதி கடுமையான வான்வழி குண்டுவீச்சுத் தாக்குதலுக்குப் பின்னர் 2வது ஆர்மி விர் நகரை நோக்கி முன்னேறத் தொடங்கியது. பிரிட்டானிய முன்னேற்றத்தைத் தடுக்க ஜெர்மானியர்கள் கவச டிவிசன்களை அதனை எதிர்க்க அனுப்பினர். ஒரு வாரம் கடுமையான சண்டைக்குப் பின்னர் விர் நகரும் பின்கான் மலையும் பிரிட்டானியப் படைகளால் கைப்பற்றப்பட்டன.
# 1957 இந்தியப் பொதுத் தேர்தல்

இந்தியக் குடியரசின் இரண்டாம் **நாடாளுமன்றத் தேர்தல் 1957** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு இரண்டாவது மக்களவை கட்டமைக்கப்பட்டது. ஆட்சியில்ர்ருந்த இந்திய தேசிய காங்கிரசு கட்சி 371 தொகுதிகளில் வென்று மீண்டும் ஆட்சியமைத்தது. ஜவகர்லால் நேரு மூன்றாம் முறையாக பிரதமரானார்.
# 1957 இந்தியப் பொதுத் தேர்தல்

## பின்புலம்

இத்தேர்தலில் 403 தொகுதிகளில் இருந்து 494 உறுப்பினர்கள் தேர்ந்தெடுக்கப்பட்டனர். இவற்றுள் 312 ஒற்றை உறுப்பினர் தொகுதிகள். 91 தொகுதிகளிலிருந்து தலா இரண்டு உறுப்பினர்களும் தேர்ந்தெடுக்கப்பட்டனர். இவர்கள் தவிர 2 ஆங்கிலோ இந்தியர்களும் மக்களவைக்கு நேரடியாக நியமனம் செய்யபட்டனர். காங்கிரசுக்கு முக்கிய எதிர்கட்சியாக இந்திய கம்யூனிஸ்ட் கட்சி (சிபிஐ) இருந்தது. வேறு சில கட்சிகளும் காங்கிரசை எதிர்த்தன. ஆனால் பதினோறு ஆண்டுகளாக ஆட்சி புரிந்து வந்த காங்கிரசும் நேருவும் செல்வாக்கின் உச்சியில் இருந்தனர். எளிதாக சென்ற தேர்தலில் வென்றதை விட கூடுதல் வாக்குகளையும் இடங்களையும் வென்றனர்.
# 1957 இந்தியப் பொதுத் தேர்தல்

## முடிவுகள்

மொத்தம் 45.44 % வாக்குகள் பதிவாகின
| காங்கிரசு | 47.78 | 371 |  |
| --- | --- | --- | --- |
| சுயேட்சைகள் | 19.32 | 42 |  |
| இந்திய பொதுவுடமைக் கட்சி | 8.92 | 27 |  |
| பிரஜா சோசலிசக் கட்சி | 10.41 | 19 |  |
| கணதந்திர பரஷத் | 1.07 | 7 |  |
| ஜார்கண்ட் கட்சி | 0.62 | 6 |  |
| பட்டியல் ஜாதிகள் ஜூட்டமைப்பு | 1.69 | 6 |  |
| பாரதிய ஜனசங்கம் | 5.97 | 4 |  |
| இந்திய குடியானவர்கள் மற்றும் தொழிலாளர்கள் கட்சி | 0.77 | 4 |  |
| சோட்டா நாக்பூர் சாந்தல் பர்கனாஸ் ஜனதா கட்சி | 0.42 | 3 |  |
| பார்வார்டு ப்ளாக் (மார்க்சியம்) | 0.55 | 2 |  |
| மக்கள் ஜனநாயக முன்னணி | 0.87 | 2 |  |
| இந்து மகாசபை | 0.86 | 1 |  |
| **மொத்தம்** | 100 | 494 | } |
# 1957 இந்தியப் பொதுத் தேர்தல்

## இவற்றையும் காண்க

- சென்னை மாநிலத்தில் இந்திய நாடாளுமன்றத் தேர்தல், 1957
# இலங்கைச் சிறுத்தை

**இலங்கைச் சிறுத்தை** (*Sri Lankan Leopard*, *Panthera pardus kotiya*) என்பது இலங்கையை தாயகமாகக் கொண்ட சிறுத்தை துணையினமாகும். வனவிலங்கு வர்த்தகம், மனித-சிறுத்தை முரண்பாடு என்பவற்றால் இதன் எண்ணிக்கை வீழ்ச்சியடைந்து வருகிறது. இதனால் பன்னாட்டு இயற்கைப் பாதுகாப்புச் சங்கம் இச்சிறுத்தை இனத்தை அருகிய இனம் என பட்டியலிட்டுள்ளது. 250 மேற்பட்ட எண்ணிக்கையில் இவை இருப்பதாக கணக்கிடப்பட்டுள்ளன.
# இலங்கைச் சிறுத்தை

## பண்புகள்

இலங்கையில் காணப்படும் சிறுத்தைகள் ஏனைய நாடுகளில் காணப்படும் சிறுத்தைகளிலிருந்து பல விதங்களில் வேறுபடுகின்றன. இந்தியாச் சிறுத்தைகளிலிருந்து கடலினால் பிரிக்கப்பட்டிருப்பதனால் இலங்கைச் சிறுத்தைகள் வித்தியாசமான முறையில் கூர்ப்பு அடைந்திருப்பதாக விலங்கியலாளர்கள் கருதுகின்றனர். எனவே இவற்றை அவர்கள் உப இனமொன்றாகப் பாகுபடுத்தி உள்ளனர். இலங்கையில் மட்டுமே காணப்படும் உப இனமான இலங்கைச் சிறுத்தை *பந்ரா பார்டஸ் கொட்டியா* எனப் பெயரிடப்பட்டுள்ளது.  
இலங்கைச் சிறுத்தைகள் பழுப்பு மஞ்சள் தோலில் கரும் புள்ளிகள், இந்தியாச் சிறுத்தையைவிட சிறிய, நெருக்கமாக ரோசா மலர்கள் போன்ற அமைப்பினைக் கொண்டு காணப்படும்.  
இருபதாம் நூற்றாண்டில் ஏழு பெண் சிறுத்தைகளிடம் செய்யப்பட்ட ஆய்வின்படி, சராசரி எடை ஆகவும், தலை முதல் உடல் வரையான சராசரி நீளம் ஆகவும், தலை முதல் வால் வரையான சராசரி நீளம் ஆகவும் இருந்தது. 11 ஆண் சிறுத்தைகளிடம் செய்யப்பட்ட ஆய்வின்படி, சராசரி எடை ஆகவும் இருந்தது.
# இலங்கைச் சிறுத்தை

## சூழலியலும் நடத்தையும்

விடும் சிறுத்தை]]  
இலங்கைச் சிறுத்தைகள் வருடத்தின் எந்தப் காலத்திலும் இனப்பெருக்கத்தில் ஈடுபடக்கூடும்.  
இலங்கைச் சிறுத்தை அந்நாட்டின் உயர் ஊனுண்ணியாகவுள்ளது. பல பூனைக் குடும்ப இனங்கள் போல் இதுவும் சிறிய பாலூட்டிகள், பறவைகள், ஊர்வன அத்துடன் பெரிய விலங்குகளையும் உணவாக் கொள்ளும். உலர் வலயத்தில் அதிகம் காணப்படும் இலங்கைப் புள்ளிமான் இதற்கு அதிகளவில் இரையாகின்றன. இது மரைகள், குரைக்கும் மான்கள், காட்டுப்பன்றிகள், குரங்குகள் என்பவற்றையும் உணவாகக் கொள்கின்றன.  
மற்றைய சிறுத்தைகள் போன்றே இவையும் வேட்டையாடுகின்றன. ஒலி எழுப்பாமல், பதுங்கி இரைக்கு அருகில் சென்றதும் விரைவாக உச்ச வேகத்தில் தாக்குதல் நடத்துகின்றன. இரையின் தொண்டையில் கடிப்பதன் மூலம் அவற்றைக் கொல்கின்றன.
# இலங்கைச் சிறுத்தை

## வாழிடம்

இலங்கைச் சிறுத்தை|]]
வரலாற்றளவில் இலங்கைத் தீவை தங்கள் வாழிடமாக இலங்கைச் சிறுத்தைகள் கொண்டுள்ளன. இவற்றின் வாழிட வகைகளை பின்வருவாறு 3 வகைகளாகப் பிரிக்கலாம்.
- 1000 மிமி இற்கு குறைவான மழைவீழ்ச்சி கொண்ட வறள் வலயம்
- 1000-2000 மிமி இற்கு இடைப்பட்ட மழைவீழ்ச்சி கொண்ட உலர் வலயம்
- 2000 மிமி இற்கு அதிகமான மழைவீழ்ச்சி கொண்ட ஈர வலயம்  
2001 முதல் 2002 வரையான ஆண்டுகளில், கடற்கரையை அண்டிய வறள் வலயத்தில் உள்ள யால தேசிய வனத்தில் "பகுதி I" இல் வளர்ந்த சிறுத்தை எண்ணிக்கை அடர்த்தி இற்கு 17.9 என கணக்கிடப்பட்டன. இவ் பகுதி I பெரிய கடற்கரை சமநிலத்தையும் மனிதனாலும் இயற்கையாகவும் உருவாக்கப்பட்ட நீர் கொள்ளும் இடங்களையும் ஊனுண்ணிகளுக்கான மிக அடர்த்தியான பகுதியாகவும் உள்ள இது ஆல் சுழப்பட்டது.
# இலங்கைச் சிறுத்தை

## வாழிடம்

### கூண்டில் அடைப்பு

திசம்பர் 2011 இன்படி, உலகளாவிய மிருகக்காட்சிச்சாலையில் 75 இலங்கைச் சிறுத்தைகள் உள்ளன. ஐரோப்பிய அருகிய இனங்கள் நிகழ்ச்சித்திட்டம் 27 ஆண், 29 பெண், பால் தெரியாத 8 இலங்கைச் சிறுத்தைகளைக் கொண்டுள்ளது.  
சுயாதீன கால்பந்துக் கழகங்களின் கூட்டமைப்பில் விளையாடும் தமிழீழத் தேசிய காற்பந்து அணி தன் சின்னமாக சிறுத்தையைக் கொண்டுள்ளது.
# பெப்ரவரி 2011

**பெப்ரவரி 2011** (*February 2011*), ஒரு செவ்வாய்க்கிழமை ஆரம்பித்து 28 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி மாசி மாதம் பெப்ரவரி 13 ஞாயிற்றுக்கிழமை தொடங்கி, 2011 மார்ச் 14 திங்கட்கிழமை முடிவடையும்.
# பெப்ரவரி 2011

## சிறப்பு நாட்கள்

- பெப்ரவரி 4 - இலங்கை விடுதலை நாள்
- பெப்ரவரி 14 - முகமது நபி பிறந்த நாள்
- பெப்ரவரி 18 - மாசி மகம்
- பெப்ரவரி 20 - திருவள்ளுவர் குருபூசை
# பெப்ரவரி 2011

## நிகழ்வுகள்

---
# சிறீதரன் ஜெகநாதன்

**சிறீதரன் ஜெகநாதன்** (*Sridharan Jeganathan*, சூலை 11, 1951 – மே 14, 1996) இலங்கைத் துடுப்பாட்டக் காரர். இவர் இலங்கைத் துடுப்பாட்ட அணிக்காக இரண்டு தேர்வு ஆட்டங்களிலும், ஐந்து ஒருநாள் போட்டிகளிலும் 1983 முதல் 1988 வரை விளையாடினார். துடுப்பாட்டத்தில் இருந்து ஓய்வு பெற்ற பின்னர் மலேசியத் துடுப்பாட்ட அணியின் தேசிய பயிற்சியாளராகப் பணியாற்றினார்.  
1982-1983 இல் இலங்கை அணியில் சேர்ந்து நியூசிலாந்து துடுப்பாட்ட அணிக்கு எதிரான நியூசிலாந்தில் இடம்பெற்ற இரண்டு தேர்வுப் போட்டிகளில் துடுப்பாட்டம், மற்றும் பந்து வீச்சில் கலந்து கொண்டார். இரண்டு போட்டிகளிலும் மொத்தம் 19 ஓட்டங்களே எடுத்திருந்தார். எந்த இலக்குகளையும் கைப்பற்றவில்லை. சில காலம் இலங்கை அணிக்காக விளையாட அவர் அழைக்கப்படவில்லை. பின்னர் இந்தியா, மற்றும் பாக்கித்தானில் நடைபெற்ற 1987 உலகக்கிண்ணத்துக்கான போட்டிகளில் இலங்கை அணிக்காகப் பங்கு பற்ற அழைக்கப்பட்டார். அங்கு ஐந்து போட்டிகளில் அவர் பங்குபற்றினார்.  
முதல்தர துடுப்பாட்டப் போட்டிகளில் அவர் மொத்தம் 49 இலக்குகளையும், 437 ஓட்டங்களையும் பெற்றார். 1982-83 காலப்பகுதியில் தாஸ்மானியாவுக்கு எதிரான ஆட்டத்தில் 74 ஓட்டங்களைப் பெற்றார். இதுவே இவர் பெற்ற அதிகூடிய ஓட்டங்களாகும். இலங்கை அணியில் இருந்து ஓய்வு பெற்ற பின்னர் அவர் மலேசியாவின் தேசிய பயிற்சியாளராகப் பணியாற்றினார்.